
Narva linna omandiõiguses oleval territooriumil katastritunnusega 51101:001:0516 asuva puurkaevu ja seda teenindavate ehitiste kasutusse andmine

1. ASJAOLUD JA MENETLUSE KÄIK

Riigihanke viitenumbriga 182508 tulemusel sõlmiti Narva Linnavalitsuse Linnamajandusameti ja Osaühingu Viru Geoloogia vahel projekteerimise ja ehituse töövõtuleping Narva linna omandiõiguses oleval territooriuil katastritunnusega 51101:001:0516 puurkaevu ja seda teenindatavate ehitiste projekteerimiseks ja ehitamiseks. Töövõtulepingu kohaselt on valmis ehitustöö üleandmise tähtaeg 28. september 2017. 

Puurkaev ja seda teenindavad rajatised ehitatakse eesmärgiga vatustada joogiveega Kudruküla piirkonna aiandusühistuid. Vastavuses seatud eesmärgiga tuleb pärast ehitamist puurkaev teenindavad ehitised anda üle korralduse punktis 3.1. loetletud aiandusühistutele (loetelu ei ole ammendav). 

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 5 lg 1 p 2 kohaselt võtab linnavalitsus otsuse linnavara kasutusse andmise kohta kinnisasjade kasutusse andmisel vastu kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 

2.2. Korra § 7 lg 2 p 3 kohaselt võib linnavalitsuse korraldusega linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult järgnevatele isikutele: mittetulundusühingutele. Korra § 46 lg 4 alusel võib anda linnavara kasutusse avaliku enampakkumiseta või eelläbirääkimistega pakkumiseta Korra §-des 7 lg 2 nimetatud subjektidele. 
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (antud juhul eespool toodud § 5 lg 1 p 2) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. (Antud juhul sõlmib Narva linna nimel tasuta kasutamise lepingu Narva Linnavalitsuse Linnamajandusamet, kes on kinnistu bilansiline valdaja).
3. KORRALDUS
3.1. Anda pärast vastava kasutusloa andmise korralduse vastuvõtmist aiandusühistule DRUŽBAPLUS (registrikood 80054582), aiandusühistule RJABINKA (registrikood 80038577), aiandusühistule VESNA (registrikood 80025818), aiandusühistule RADOST (registrikood 80038212), aiandusühistule METŠTA AIAD (registrikood 80113787), aiandusühistule ŽELEZNODOROŽNIK (registrikood 80029058), aiandusühistule SOLNETŠNOE (registrikood 80015091), aiandusühistule ISKRA (registrikood 80029207), aiandusühistule PTŠELA (registrikood 80015777), aiandusühistule TŠAIKA (registrikood 80015441), Narva aiandusühistule ELEKTRON (registrikood 80045264), edaspidi kasutajad, avalikku enampakkumist korraldamata tasuta tähtajatult ühisesse kasutusse kinnistu katastritunnusega 51101:001:0516 koos kinnistule ehitatud puurkaevu ja seda teenindavate rajatistega järgmistel tingimustel: 

3.1.1. Kasutajad kannavad ühiselt sõlmitava kinnistu tasuta kasutamise lepingu eseme ja sellega piirneva maa-ala majandamiseks, korrashoiuks ja säilitamiseks vajalikud kulud,  sealhulgas puurkaevu ja seda teenindatavate rajatiste kõik tehnilise hoolduse, valve- ja remondikulud ning jäätmeveo kulud otselepingute alusel;
3.1.2. Kasutajad kohustuvad kasutama lepingu eset otstarbe kohaselt, heaperemehelikult vastavalt (sõlmitava) kinnistu tasuta kasutamise lepingu tingimustele, s.o joogiveega varustamiseks.
3.2. Narva Linnavalitsuse Linnamajandusametil sõlmida korralduse p-s 3.1 nimetatud kasutajatega kinnistu tasuta kasutamise leping. 

3.3. Määrata, et punktis 3.1. toodud kasutajate loetelu ei ole ammendav ning Narva Linnavalitsuse kirjalikus vormis antud põhjendatud nõusolekul võib kasutajaks (otsuse punktis 3.2. sõlmitava lepingu osaliseks) olla ka muu korralduse punktis 3.1. nimetamata isik, kes vastab Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg-s 2 sätestatud eeldustele. 

3.4. Määrata, et ühe või mõne korralduse punktides 3.1. ja 3.3. loetletud isiku poolt kinnistu tasuta kasutamise lepingu sõlmimata jätmise, lepingust taganemise või lepingu ülesütlemise korral, lugeda leping sõlmitavaks ja kehtivaks Narva Linnavalitsuse Linnamajandusameti ja muude korralduse punktides 3.1. ja 3.3. nimetatud isikute vahel. 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks menetlusosalistele.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

